શ્રેણીના મુખ્ય આકર્ષણ, વિચક્ષણ સંવાદો જેમને ભાગે આવ્યા છે એવા વાર્તામાં પણ અગત્યના પાત્રો છે ફોર્ડ અને બર્નાર્ડ. બર્નાર્ડ ફોર્ડની સતત મદદ કરે છે, એને પણ એક ઈતિહાસ છે, મૃત્યુ પામેલો પુત્ર છે, પ્રેમ કરે છે કે નહીં એ નક્કી ન કરી શકનારી એક પ્રેમિકા છે, અને એ બધા વચ્ચે ડૉલેરિસ માટે તેનો લાગણીશીલ વ્યવહાર એના પાત્રને અનોખી પરિપક્વતા બક્ષે છે, જેફ્રી રાઈટનું એ પાત્ર છેલ્લા ચારેક હપ્તાઓમાં સૌથી અગત્યનું બનીને ઉભરે છે, અને વેસ્ટવર્લ્ડના અંતે શ્રેણીના સૌથી મોટા ઘટસ્ફોટમાં એ મુખ્ય ભૂમિકા ભજવે છે, જેને લીધે પ્રેક્ષકો વાર્તાના ઘટનાક્રમને ફરીથી – પહેલા હપ્તાથી જોવા મજબૂર થઈ જાય એ પ્રકારની ગૂંથણી છે.